บาทเปิด 33.21 บาทต่อดอลล่าร์ ทรงตัว
เงินบาทเปิดตลาด 33.21 บาทต่อดอลล่าร์ ทรงตัว รอผลประชุมธนาคารกลางสหรัฐ  รายชื่อประธานเฟดคนใหม่-ตัวเลขจ้างงานนอกภาคเกษตรของสหรัฐ
1 พ.ย. 2560

เงินบาทเปิดตลาด 33.21 บาทต่อดอลล่าร์ ทรงตัว รอผลประชุมธนาคารกลางสหรัฐ  รายชื่อประธานเฟดคนใหม่-ตัวเลขจ้างงานนอกภาคเกษตรของสหรัฐนักบริหารเงินธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 33.21 บาท/ดอลลาร์ ทรงตัวจากเย็นวานนี้ หลังนักลงทุนรอผลประชุมคณะกรรมการกำหนดนโยบายของธนาคารกลางสหรัฐ (FOMC) ของธนาคารกลางสหรัฐ (เฟด)ในคืนวันนี้ รวมถึงการประกาศรายชื่อประธานเฟดคนใหม่ด้วย  "เงินบาทค่อนข้างแกว่งแคบรอปัจจัยหลัก ได้แก่ FOMC จะสรุปผลการประชุมคืนนี้ ความชัดเจนเรื่องประธานเฟดคนใหม่ และตัวเลขการจ้างงานนอกภาคเกษตรคืนวันศุกร์"นักบริหารเงิน กล่าวนักบริหารเงิน คาดว่าวันนี้เงินบาทจะเคลื่อนไหวในกรอบ 33.15-33.25 บาท/ดอลลาร์